***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610278259 & 2610222350

e-mail: info@margelis.eu [www.margelis.eu](http://www.margelis.eu)

**Γνωριμία με τα παρθένα δάση της**

**Ανατολικής Μακεδονίας & Θράκης**

**Δράμα, Νέστος, Δάσος Ελατιάς, Εθνικό Πάρκο Ροδόπης, Αρκουδόρεμα, Σέρρες, Δοϊράνη, Κιλκίς**

**4 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **25/10** | **28/10** |

**1η ΗΜΕΡΑ (Σάββατο 25/10/25): ΠΑΤΡΑ – ΔΡΑΜΑ**

Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 7:00 αναχωρούμε μέσω Ιόνιας Οδού & Εγνατίας Οδού με ενδιάμεσες στάσεις, για την Δράμα την πόλη με τα άφθονα τρεχούμενα νερά και τις φυσικές της ομορφιές. Οι πηγές της Αγίας Βαρβάρας και το αστικό πάρκο είναι το σημείο αναφοράς της πόλης. Τακτοποίηση στο ξενοδοχείο το μεσημέρι. Ελεύθερος ο υπόλοιπος χρόνος της ημέρας σας.

**2η ΗΜΕΡΑ (Κυριακή 26/10/25): ΔΡΑΜΑ (ΔΑΣΟΣ ΕΛΑΤΙΑΣ / ΚΑΡΑ ΝΤΕΡΕ)**

Με αφετηρία την Δράμα ξεκινάμε την σημερινή μας περιήγηση προς το βόρειο τμήμα του νομού. Ένας προικισμένος με πλούσια δασική έκταση. Στην οροσειρά της Κεντρικής Ροδόπης τα δάση της Ελατιάς ή Καρά Ντερέ, αποτελούν το μεγαλύτερο δασικό σύμπλεγμα της χώρας μας και εκτείνεται κατά μήκος της ελληνοβουλγαρικής μεθορίου. Το σπάνιο κοκκινόκορμο έλατο (ερυθρελάτη) ευδοκιμεί μόνο εδώ σε υψόμετρο 1200μ. χαμηλότερα συναντώνται η Χνοώδης και η Πλατύφυλλος Δρυς, ενώ ψηλότερα είναι η ζώνη της Οξιάς, του Μαύρου Πεύκου και της Ελάτης. Θα επισκεφθούμε το δασικό χωριό της Ελατιάς και κατά τη διάρκεια της επιστροφής μας θα έχουμε την ευκαιρία να θαυμάσουμε την σπάνια ομορφιά του ποταμού Νέστου. Επιστροφή στη Δράμα το απόγευμα.

**3η ΗΜΕΡΑ (Δευτέρα 27/10/25): ΔΡΑΜΑ – ΠΑΡΑΝΕΣΤΙ – ΕΘΝΙΚΟ ΠΑΡΚΟ ΡΟΔΟΠΗΣ – ΣΕΡΡΕΣ**

Άλλη μια συναρπαστική διαδρομή μας περιμένει σήμερα. Θα κατευθυνθούμε προς το Παρανέστι και θα ανηφορίσουμε προς τα Διπόταμα για να βρεθούμε στο Εθνικό Πάρκο οροσειράς Ροδόπης. Το Αρκουδόρεμα είναι ο σημαντικότερος παραπόταμος του ποταμού Νέστου και ξεκινάει την διαδρομή του στα βόρεια του νομού Δράμας από το δάσος Τσίχλας. Η περιοχή είναι ιδιαίτερης φυσικής ομορφιάς και η συγκεκριμένη εποχή του Φθινοπώρου είναι ιδανική και θα εντυπωσιαστεί από την πληθώρα των χρωμάτων και την ομορφιά του Αρκουδορέματος. Το απόγευμα θα αναχωρήσουμε για τις Σέρρες, άφιξη και τακτοποίηση στο ξενοδχείο. Το βράδυ θα μεταβούμε στο πεζοδρομημένο κέντρο των Σερρών όπου θα έχετε το χρόνο να απολαύσετε τη βόλτα σας.

**4η ΗΜΕΡΑ (Τρίτη 28/10/25): ΣΕΡΡΕΣ – ΛΙΜΝΗ ΔΟΪΡΑΝΗ – ΚΙΛΚΙΣ – ΠΑΤΡΑ**

Πρωινή αναχώρηση για τη Λίμνη Δοϊράνη, που το 1/3 ανήκει στον Ελλαδικό χώρο. Ελεύθερος χρόνος στον οικισμό της Δοϊράνης και στη συνέχεια θα αναχωρήσουμε για το Κιλκίς, όπου θα έχετε ελεύθερο χρόνο στο πεζοδρομημένο κέντρο της πόλης. Κατόπιν θα αναχωρήσουμε με ενδιάμεσες στάσεις για την Πάτρα. Άφιξη στη Πάτρα το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο** **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 25/09 με προκαταβολή  | 250 € | 330 € |
| Για κρατήσεις που θα γίνουν από τις 26/09 | 270 € | 350 € |

**ΠΕΡΙΛΑΜΒΑΝΟΝΤΑΙ**

* Διαμονή στο ξενοδοχείο KOUROS 4\* στην Δράμα με πρωινό σε μπουφέ (2 διαν/σεις)
* Διαμονή στο ξενοδοχείο SIRIS 4\* στις Σέρρες με πρωινό σε μπουφέ (1 διαν/ση)
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **Προκαταβολή για κράτηση θέσης 100 €. Εξόφληση έως 20/10**
* Δεν περιλαμβάνονται: o φόρος διαμονής και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος.
* Στις επισκέψεις μας στα αναγραφόμενα δάση, θα πρέπει να έχετε αδιάβροχο μπουφάν και παπούτσια.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Τα δωμάτια των ξενοδοχείων παραλαμβάνονται στις 15:00 το μεσημέρι και παραδίδονται στις 11:00 το μεσημέρι ανεξάρτητα από την ώρα άφιξης και αναχώρησης των ταξιδιωτών.
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμυρών, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.